تورکیه باش ناظیر بینا‌لی ییل‌دیریم، تورکیه‌نین، دایم عدالت و حاق اساسیندا اینسان‌لیغی ساوونمایا داوام ائده‌جگینی سؤیله‌دی.
باش ناظیر ییل‌دیریم، عدالت و قالخینما پارتیسی‌نین عمومی مرکزینده 9. عنعنوی سفیرلر ایفطار پروقرامیندا ائتدیگی دانیشمادا، تورکیه-ایسرائیل آراسین‌داکی آنلاشما ایله باغلی اولا‌راق، یئنی دؤورون ایکی اؤلکه اوچون "خیرلی" اولماسینی دیله‌دی.
31  می 2010-جو ایلده محاصره آلتین‌داکی غزه‌یه اینسانی یاردیم داشییان ماوی مرمره گمی‌سین‌دکی شهیدلری بیر دفعه داها رحمتله یاد ائدن ییل‌دیریم،
"بو وسیله ایله تورکیه‌نین موقعیتینی بیر دفعه داها دقیق اولا‌راق اورتایا قویماق ایستییرم. دایما عدالت و حاق تملینده اینسان‌لیغی ساوونمایا داوام ائدجییک. هر کسین یاخشی‌لیغینی ایستییریک. غزه‌ده درمان تاپا‌بیلمه‌ین اینسانین حقوقونو دا میانماردا یوخسوللوغون پنجه‌سینده بوراخیلان اینسانی دا حلب‌دن سورگون ائدیلن گوناه‌سیز اینسان‌لارین دا یاشام حاقینی دونن صاحیب‌لندیغیمیز کیمی بو گون ده صاباح دا صاحیبلنمگه داوام ائدجییک. "دئدی.
سوریه موضوعسونا دا توخونان باش ناظیر، 30 ژوئن 2012-جی ایل تاریخ‌لی ژنو بیاننامه‌سی اساسیندا بیر سیاسی حلّین داها چوخ اؤلوملر اولما‌دان، زامان ایتیرمه‌دن ایجرایه کئچیریلمه‌سی‌نین آرتیق ضروری حالا گلدیگی‌نین وورغولایا‌راق، بونون موجود رهبرلیکله اولمایاجاغی‌نین آشکار اولدوغونو قید ائتدی.
تورکیه‌نین، دوستلوق چئوره‌سینی بوتون اینسان‌لیغی احاطه ائده‌جک قدر گئنیشلن‌دیرمک، اطرافیندا هر زامان باریش، دینج‌لیک و ثابت‌لیگی گؤرمک ایستدیگینی، قونشولارییلا علاقه‌لرینه ده همیشه بو باخیم‌دان باخدیغینی ایفاده ائدن ایلدیریم،
"بو باخیم‌دان بیز مرزلریمیزده نه ترور نه ده تک یان‌لی "اولدو قورقولدو"یا اصلا راضی‌لیق گؤسترمیین. تورکیه بو گونه قدر اولدوغو کیمی بون‌دان سونرا دا سوریه خالقی‌نین و اونلارین حاق‌لی موباریزه‌سی‌نین یانیندا دایانماغا داوام ائده‌جک." دئیه دانیشدی.
تورکیه‌نین سوریه‌دکی اینسانی بحرانین باشین‌دان اعتباراً دین و اتنیک کؤکن آیری-سئچکی‌لیگی ائتمه‌دن آچیق قاپی سیاستی ایزلدیگینی خاتطیرلا‌دان ییل‌دیریم، 3 میلیونا یاخین سوریه‌لی‌لر ائو صاحب‌لیگی ائدن تورکیه‌نین، بیرلشمیش میللت‌لر تشکیلاتی‌نین قاچقین‌لار عذره عالی کومیسرلیغی‌نین رقم‌لرینه گؤره "دونیادا ان چوخ قاچقین ساخلایان اؤلکه" موقعیتینده اولدوغونا ایشاره ائتدی.
تورکیه‌نین دونیا‌داکی بیر چوخ اؤلکه‌نین اها‌لی‌سین‌دن داها چوخ سوریه‌لی‌نین قوناق ائتدیگینی، اونلارلا چؤریینی پایلاشدیغینی ایفاده ائدن ایلدیریم،
"سوریه‌دکی اینسانی بحرانلا موباریزه ائتمه مسئولیتی یالنیز قونشو اؤلکه‌لره حواله ائدیله‌جک بیر ایش دئییل. بین لخالق توپلومون مسئولیت و یوکو موطلق پایلاشماسی لازیم‌دیر." دئیه دانیشدی.
ییل‌دیریم، بؤلگه‌ده باریش و ثابیتلیگین تاسیسی باخیمین‌دان کیلید موقعیتده اولان اؤلکه‌لردن عراقین، اتنیک و مذهب فقلیلیغی ایله اورتا شرقین بیر مودئل اؤلکه‌سی اولدوغونو سؤیله‌دی.
"دوست و قارداش عراقین بو اتنیک و مذهب سرمایه‌سینی محافظه ائتمه‌سی، اراضی بوتؤو‌لوگونو، سیاسی بیرلیگینی قوروماسی خاریجی سیاستیمیزین اهمیت‌لی هدف‌لرین‌دن بیری‌دیر." دئین ایلدیریم، تورکیه‌نین، اعراقین داعش، پ.ک.ک و پ.ی.د کیمی ترور تشکیلات‌لارینی مغلوب ائده‌رک، قالیجی گوونلیک تاسیس ائتمک اوچون الین‌دن گلن دستیی وئرمگی داوام ائتدیرجگینی بیلدیردی.
آلمان فدرال مجلیسی‌نین 1915 حادثه‌لرینه باغلی قبول ائتدیگی قرار حاقیندا دا، پارلامنت و محکمه‌لرین تاریخی یئنی‌دن یازامایاجاغینی ایفاده ائدن باش ناظیر ییل‌دیریم سؤزلرینی بئله داوام ائتدیردی:
"آلمان فدرال مجلیسی‌نین سؤز موضوعسو قراری‌نین تاریخی حقیقت‌دن اوزاق، تاریخین ایستیثماری و تاریخین سیاساللاشدیریلماسینا یاخشی بیر نومونه اولدوغو یؤنونده اوروپادا و حتی ارمنیستاندا بئله مقاله و آچیقلاما‌لار چیخماقدا‌دیر. بعضی میللت وکیل‌لری‌نین شخصی و منفی گوندم‌لرینه 1915 حادثه‌لری اوزرین‌دن فدرال پارلامنته داشیمیش اولما‌لاری تأسف وئریجی‌دیر. کئچمیشی یئنی‌دن دوشونمک سانکی غیری-مومکون‌دور. "
آمریکاداکی باشقان‌لیق سئچیمینه ده توخونان باش ناظیر، سئچیم کامپانیاسیندا اؤنه چیخان کیمی نیفرت ایفاده‌لرینی قیزیش‌دیران ایسلام علیهداری ایفاده‌لردن ناراحات اولدوق‌لارینی ایفاده ائتدی.
ییل‌دیریم، بو یاناشما‌لارین سئچیم پروسه‌سی‌نین کناریندا زمین قازانماماسی و تأثیرلی سیاست‌لرله دنگلنمسی‌نین حیاتی اهمیت داشیدیغینی سؤیله‌دی.
